Hogyan Készülnek a Friss, Gyümölcsös Vörösborok? A Carbonic Maceration Titka

Présház Borbisztró
2025-12-10T09:05:48+01:00

Fedezd fel, hogyan készülnek a modern, friss és gyümölcsös vörösborok a carbonic maceration – vagyis szén-dioxidos maceráció – innovatív technológiájával. Megmutatjuk, miért vált ez a módszer világszerte és Magyarországon is a fiatal vörösborok egyik legizgalmasabb trendjévé.

More

Hogyan Készülnek a Friss, Gyümölcsös Vörösborok? Mi a Gyümölcsös Borok Modern Titka?

A borvilágban egyre nagyobb figyelmet kap az innováció és frissesség, amelyet a carbonic maceration (szén-dioxidos maceráció) technológia kínál. Ez az eljárás különösen népszerű a fiatal, gyümölcsös vörösborok készítésénél, legismertebb példája a világhírű Beaujolais Neauveau.

De miért hódít ez a módszer, és hogyan alkalmazzák Magyarországon? Miért különleges?

Ez a technológia megőrzi a szőlő természetes aromáit, és lehetőséget ad a borászoknak, hogy kreatív, modern stílusú borokat alkossanak. A széndioxidos maceráció nemcsak technológiai újítás, hanem a borászat művészetének új iránya.

Mi az a Carbonic Maceration?

A carbonic maceration egy izgalmas és különleges fermentációs technológia, amely során az egész szőlőfürtöket zárt tartályba helyezik, ahol szén-dioxidban gazdag környezetben a bogyók belsejében indul meg az erjedés (intracelluláris fermentáció), még mielőtt a héjuk megsérülne.

Fő előnyei:

Intenzív gyümölcsös aromák megőrzése

Alacsony tannintartalom, könnyed stílus

Rövid érlelési idő – a bor fiatalon fogyasztható

A Folyamat Lépései

1. Kézi szüret – a bogyók épségének megőrzése érdekében.

2. Zárt tartályozás – Teljes fürtös erjesztés, szén-dioxid közegben, a bogyó belsejében elindul a fermentációt.

3. Fermentáció 5–14 napig – a bogyókban lévő cukor részlegesen alkohollá alakul ~3% (Én ekkor préselek)

4. Roppantás és préselés – a "bor" kíméletes kinyerése.

5. Erjesztés – a maradék cukor irányított erjesztése tradicionális módszerrel

6. Derítés

7. Palackozás – a bor frissen kerül piacra.

Hol Népszerű?

Franciaország (Beaujolais, Loire-völgy)

Olaszország (Chianti régió)

USA (Oregon, Napa-völgy)

Kanada (Ontario)

Ausztrália (Margaret River, Barossa Valley és Yarra Valley)

Magyarországon: Villányban Polgár Zoli bácsi Portugieserből több évtizede készít így bort, Vyliyen Zweigeltból, Ruppert Portugieserből, de Én magam is szeretettel alkalmazom ezt az innovatív módszert Cabernet Franc Neaveau borom készítéséhez. De hasonló bort készít Cabernet Francból Balatonon a Bujdosó pincészet is.

Ez az innovatív megközelítés teret ad a kreativitásnak, lehetőséget kínálva új stílusok és ízélmények felfedezésére. A hazai borok így nemcsak hazai, hanem nemzetközi szinten is egyre nagyobb figyelmet kaphatnak, hozzájárulva a borászatok folyamatos fejlődéséhez és versenyképességéhez.